Απόφαση της Μικτής Επιτροπής του ΕΟX

αριθ. 25/2001

της 30ής Μαρτίου 2001

για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και, ιδίως, το άρθρο 98,

Εκτιμώντας τα εξής:

(1) Tο παράρτημα Ι της συμφωνίας τροποποιήθηκε με την απόφαση αριθ. 189/1999 της 17ης Δεκεμβρίου 1999(1) της Μικτής Επιτροπής του ΕΟΧ.

(2) Η απόφαση 97/628/ΕΚ της Επιτροπής, της 28ης Ιουλίου 1997, για την τροποποίηση της απόφασης 93/70/ΕΟΚ σχετικά με την κωδικοποίηση του μηνύματος Αnimo(2) πρέπει να ενσωματωθεί στη συμφωνία.

(3) Η απόφαση 98/168/ΕΚ της Επιτροπής, της 17ης Φεβρουαρίου 1998, για την τροποποίηση της απόφασης 93/70/ΕΟΚ σχετικά με την κωδικοποίηση του μηνύματος Αnimo(3) ώστε να συμπεριληφθούν σ' αυτό το μήνυμα ορισμένα είδη ζωικών αποβλήτων θηλαστικών πρέπει να ενσωματωθεί στη συμφωνία.

(4) Η απόφαση 1999/874/ΕΚ της Επιτροπής, της 10ης Δεκεμβρίου 1999, για την τροποποίηση της απόφασης 93/70/ΕΟΚ σχετικά με την κωδικοποίηση του μηνύματος Αnimo(4) ώστε να συμπεριληφθούν σ' αυτό το μήνυμα ορισμένα είδη ζωικών αποβλήτων θηλαστικών πρέπει να ενσωματωθεί στη συμφωνία.

(5) Η απόφαση 2000/25/ΕΚ της Επιτροπής, της 16ης Δεκεμβρίου 1999, για θέσπιση λεπτομερών κανόνων σχετικά με την εφαρμογή του άρθρου 9 της οδηγίας 97/78/ΕΚ του Συμβουλίου το οποίο αφορά τη μεταφόρτωση προϊόντων από ένα πλοίο σε άλλο σε ένα συνοριακό σταθμό επιθεώρησης όπου οι αποστολές προορίζονται για ενδεχόμενη εισαγωγή στην Ευρωπαϊκή Κοινότητα καθώς και για την τροποποίηση της απόφασης 93/14/ΕΟΚ(5) πρέπει να ενσωματωθεί στη συμφωνία.

(6) Η απόφαση 2000/208/ΕΚ της Επιτροπής, της 24ης Φεβρουαρίου 2000, περί θεσπίσεως λεπτομερών κανόνων εφαρμογής της οδηγίας 97/78/ΕΚ του Συμβουλίου σχετικά με τη διαμετακόμιση προϊόντων ζωικής προέλευσης από μια τρίτη χώρα προς άλλη τρίτη χώρα, που πραγματοποιείται οδικώς μόνον δια μέσου της Ευρωπαϊκής Κοινότητας(6) πρέπει να ενσωματωθεί στη συμφωνία.

(7) Η παρούσα απόφαση δεν εφαρμόζεται στο Λιχτενστάιν,

ΑΠΟΦΑΣΙΖΕΙ:

Άρθρο 1

Στο σημείο 17 (απόφαση 93/14/ΕΟΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας, προστίθεται η ακόλουθη περίπτωση:

", όπως τροποποιήθηκε από:

- 32000 D 0025: Απόφαση 2000/25/ΕΚ της Επιτροπής, της 16ης Δεκεμβρίου 1999 (ΕΕ L 9 της 13.1.2000, σ. 27)."

Άρθρο 2

Στο σημείο 18 (απόφαση 93/70/ΕΟΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας, προστίθενται οι ακόλουθες περιπτώσεις:

"- 397 D 0628: Απόφαση 97/628/ΕΚ της Επιτροπής, της 28ης Ιουλίου 1997 (ΕΕ L 261 της 23.9.1997, σ. 1),

- 398 D 0168: Απόφαση 98/168/ΕΚ της Επιτροπής, της 17ης Φεβρουαρίου 1998 (ΕΕ L 62 της 3.3.1998, σ. 37),

- 399 D 0874: Απόφαση 1999/874/ΕΚ της Επιτροπής, της 10ης Δεκεμβρίου 1999 (ΕΕ L 340 της 31.12.1999, σ. 109)."

Άρθρο 3

Μετά το σημείο 86 (Απόφαση 98/653/ΕΚ της Επιτροπής) στο μέρος 1.2 του κεφαλαίου Ι του παραρτήματος Ι της συμφωνίας, προστίθενται τα ακόλουθα σημεία:

"87. 32000 D 0025: Απόφαση 2000/25/ΕΚ της Επιτροπής, της 16ης Δεκεμβρίου 1999, για θέσπιση λεπτομερών κανόνων σχετικά με την εφαρμογή του άρθρου 9 της οδηγίας 97/78/ΕΚ του Συμβουλίου το οποίο αφορά τη μεταφόρτωση προϊόντων από ένα πλοίο σε άλλο σε ένα συνοριακό σταθμό επιθεώρησης όπου οι αποστολές προορίζονται για ενδεχόμενη εισαγωγή στην Ευρωπαϊκή Κοινότητα καθώς και για την τροποποίηση της απόφασης 93/14/ΕΟΚ της Επιτροπής (ΕΕ L 9 της 13.1.2000, σ. 27).

Η παρούσα πράξη εφαρμόζεται επίσης στην Ισλανδία για τους τομείς που καλύπτονται από τις ειδικές πράξεις στις οποίες γίνεται μνεία στην παράγραφο 2 του εισαγωγικού μέρους.

88. 32000 D 0208: Απόφαση 2000/208/ΕΚ της Επιτροπής, της 24ης Φεβρουαρίου 2000, περί θεσπίσεως λεπτομερών κανόνων εφαρμογής της οδηγίας 97/78/ΕΚ του Συμβουλίου σχετικά με τη διαμετακόμιση προϊόντων ζωικής προέλευσης από μια τρίτη χώρα προς άλλη τρίτη χώρα, που πραγματοποιείται οδικώς μόνον δια μέσου της Ευρωπαϊκής Κοινότητας (ΕΕ L 64 της 11.3.2000, σ. 20).

Η παρούσα πράξη εφαρμόζεται επίσης στην Ισλανδία για τους τομείς που καλύπτονται από τις ειδικές πράξεις στις οποίες γίνεται μνεία στην παράγραφο 2 του εισαγωγικού μέρους."

Άρθρο 4

Τα κείμενα των αποφάσεων 97/628/ΕΚ, 98/168/ΕΚ, 1999/874/ΕΚ, 2000/25/ΕΚ και 2000/208/ΕΚ της Επιτροπής στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 5

Η παρούσα απόφαση τίθεται σε ισχύ την 31η Μαρτίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).

Άρθρο 6

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Μαρτίου 2001.

Για τη Μικτή Επιτροπή ΕΟΧ

Ο Πρόεδρος

P. Westerlund

(1) ΕΕ L 74 της 15.3.2001, σ. 24.

(2) ΕΕ L 261 της 23.9.1997, σ. 1.

(3) ΕΕ L 62 της 3.3.1998, σ. 37.

(4) ΕΕ L 340 της 31.12.1999, σ. 109.

(5) ΕΕ L 9 της 13.1.2000, σ. 27.

(6) ΕΕ L 64 της 11.3.2000, σ. 20.

(7) Δεν έχουν αναφερθεί συνταγματικές απαιτήσεις.